Comença el procés d’elecció de la Clavaria de Sant Roc 2018/2019 i del Clavari Major
2025-07-24

L’Ajuntament de Burjassot, mitjançant BAN MUNICIPAL, ha publicat els criteris per a poder formar part de la Clavaria de Sant Roc 2018/2019, així com per a l’elecció del Clavari Major del pròxim exercici de les festes patronals.

Així, per a constituir la Clavaria, serà necessària la inscripció, com a mínim, de quinze clavaris, els quals hauran de tindre complits els 18 anys i estar empadronats a Burjassot. Per la seua part, per a poder optar a ser Clavari Major, tindran prioritat aquells sol·licitants que no hagen sigut Clavaris Majors anteriorment. La forma d’elecció del Clavari Major serà mitjançant sorteig de tots els interessats, el qual tindrà lloc el dia 14 d’agost, a les 19 hores, en el Saló de Plens de l’Ajuntament.

Les sol·licituds hauran de presentar-se per registre d’entrada a l’Ajuntament de Burjassot i el termini de presentació de les mateixes finalitzarà el pròxim 13 d’agost.